Official Journal L 194 , 27/07/1999 P. 0049 - 0052



ROZHODNUTIE KOMISIE z 1. júla 1999, ktorým sa stanovuje predbežné rozdelenie vyhradených prostriedkov podľa členských štátov v rámci cieľa 1 štrukturálnych fondov na obdobie rokov 2000 až 2006 (oznámené pod číslom dokumentu C(1999) 1769) (1999/501/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch[1], najmä na prvý pododsek jeho článku 7 ods. 3, (1) keďže bod 1 prvého odseku článku 1 nariadenia (ES) č. 1260/1999 stanovuje, že cieľ 1 štrukturálnych fondov je zameraný na podporu rozvoja a štrukturálnych zmien oblastí, ktorých rozvoj zaostáva; (2) keďže v druhom pododseku článku 7 ods. 2 nariadenia (ES) č. 1260/1999 sa stanovuje, že 69,7 % prostriedkov štrukturálnych fondov sa má prideliť cieľu 1, vrátane 4,3 % podľa dojednaní pre prechodnú podporu; (3) keďže v prvom pododseku článku 7 ods. 3 nariadenia (ES) č. 1260/1999 sa stanovuje, že Komisia má použiť transparentné postupy na vytvorenie orientačných rozpisov vyhradených prostriedkov podľa členských štátov, ktoré sú k dispozícií pre programovanie v rokoch 2000 až 2006, pričom plne zohľadní jedno alebo viac objektívnych kritérií podobných tým, ktoré boli použité počas predchádzajúceho obdobia, na ktoré sa vzťahovalo nariadenie Rady (EHS) č. 2052/88 z 24. júna 1988 o úlohách štrukturálnych fondov a ich účinnosti a o koordinácií ich činností navzájom, ako aj s činnosťami Európskej investičnej banky a ďalšími existujúcimi finančnými nástrojmi[2], naposledy zmenené a doplnené nariadením (ES) č. 3193/94[3], a to konkrétne: zodpovedajúci počet obyvateľov, regionálnu prosperitu, celoštátnu prosperitu a relatívnu závažnosť štrukturálnych problémov, najmä úroveň nezamestnanosti; (4) keďže v treťom pododseku článku 7 ods. 3 nariadenia (ES) č. 1260/1999 sa stanovuje, že v prípade cieľov 1 a 2 tieto rozpisy majú rozlišovať pridelenie prostriedkov regiónom a oblastiam, ktoré dostávajú prechodnú podporu, že toto pridelenie sa má určiť v súlade s kritériami uvedenými v prvom pododseku uvedeného článku a že rozpis týchto prostriedkov na jednotlivé roky klesá od 1. januára 2000 a na rok 2000 musí byť nižší ako v roku 1999; keďže profil prechodnej podpory sa môže vytvoriť presne podľa osobitných potrieb jednotlivých regiónov a keďže Komisia vzala do úvahy požiadavky členských štátov v tomto ohľade a zohľadnila rozpis zdrojov štrukturálnych fondov na jednotlivé roky stanovený v prílohe nariadenia (ES) č. 1260/1999; (5) keďže v prvom pododseku článku 7 ods. 4 nariadenia (ES) č. 1260/1999 sa v rámci cieľa 1 stanovuje program na pomoc mierovému procesu v Severnom Írsku (Peace) na roky 2000 až 2004 v prospech Severného Írska a pohraničných oblastí v Írsku za rovnakých podmienok, aké sa vzťahovali na tento program v období rokov 1994 až 1999; (6) keďže v druhom pododseku článku 7 ods. 4 nariadenia (ES) č. 1260/1999 sa v rámci cieľa 1 stanovuje program osobitnej pomoci na roky 2000 až 2006 pre švédske oblasti NUTS II, ktoré sa nenachádzajú v zozname uvedenom v článku 3 ods. 2 uvedeného nariadenia a ktoré spĺňajú kritériá ustanovené v článku 2 protokolu 6 pripojeného k aktu o pristúpení Rakúska, Fínska a Švédska[4]; (7) keďže vo vyhlásení Komisie, ktoré tvorí prílohu k zápisnici zo zasadania Rady, ktoré sa uskutočnilo 21. júna 1999, sa uvádza metóda, ktorú Komisia použije pri rozhodovaní o orientačnom pridelení prostriedkov pre jednotlivé členské štáty v rámci cieľa 1, v súlade s prvým pododsekom článku 7 ods. 3 nariadenia (ES) č. 1260/1999; (8) keďže na základe tejto metódy stanovila Európska rada v rámci svojho zasadania, ktoré sa uskutočnilo v Berlíne 24. a 25. marca 1999, v odseku 44 písm. a), b), c), e), f), h), i) a j) záverov predsedníctva čiastky pre určité osobitné prípady na obdobie rokov 2000 až 2006, PRIJALA TOTO ROZHODNUTIE: Článok 1 Orientačná výška vyhradených prostriedkov pre jednotlivé členské štáty v rámci cieľa 1 na roky 2000 až 2006 vrátane mierového programu a osobitného programu pre švédske oblasti je stanovená v prílohe I. Článok 2 Orientačná výška vyhradených prostriedkov pre jednotlivé členské štáty a na jednotlivé roky pre prechodnú podporu v rámci cieľa 1 na roky 2000 až 2006 je stanovená v prílohe II. Článok 3 Toto rozhodnutie je adresované členským štátom. V Bruseli 1. júla 1999 Za Komisiu Monika WULF-MATHIES členka Komisie PRÍLOHA I Orientačné pridelenie vyhradených prostriedkov pre jednotlivé členské štáty v rámci cieľa 1 štrukturálnych fondov na obdobie rokov 2000 až 2006 (v miliónoch EUR (ceny v roku 1999)) Členský štát Výška prostriedkov Vhodné oblasti podľa cieľa 1 Mierový program Osobitný program pre švédske oblasti Belgicko - - - Dánsko - - - Nemecko 19 229 - - Grécko 20 961 - - Španielsko 37 744 - - Francúzsko 3 254 - - Írsko 1 215 100 - Taliansko 21 935 - - Luxembursko - - - Holandsko - - - Rakúsko 261 - - Portugalsko 16 124 - - Fínsko 913 - - Švédsko 372 - 350 Spojené kráľovstvo 4 685 400 - Spolu 126 693 500 350 PRÍLOHA II Orientačné pridelenie vyhradených prostriedkov pre jednotlivé členské štáty pre prechodnú podporu v rámci cieľa 1 štrukturálnych fondov na obdobie rokov 2000 až 2006 (v miliónoch EUR (ceny v roku 1999)) Členský štát 2000 2001 2002 2003 2004 2005 2006 Spolu Belgicko 105 100 95 95 91 90 49 625 Dánsko - - - - - - - - Nemecko 122 121 121 120 119 118 8 729 Grécko - - - - - - - - Španielsko 78 67 56 45 37 37 32 352 Francúzsko 83 81 79 79 78 76 75 551 Írsko 400 350 300 250 200 150 123 1 773 Taliansko 32 30 28 26 25 24 22 187 Luxembursko - - - - - - - - Holandsko 23 21 20 19 18 17 5 123 Rakúsko - - - - - - - - Portugalsko 650 640 610 350 300 271 84 2 905 Fínsko - - - - - - - - Švédsko - - - - - - - - Spojené kráľovstvo 216 204 193 181 166 133 73 1 166 Spolu 1 709 1 614 1 502 1 165 1 034 916 471 8 411 [1] Ú. v. ES L 161, 26.6.1999, s. 1. [2] Ú. v. ES L 185, 15.7.1988, s. 9. [3] Ú. v. ES L 337, 24.12.1994, s. 11. [4] Ú. v. ES L 1, 1.1.1995, s. 11.